cyanic-selkie/wikianc huggingface dataset:
יוסיף סטלין
עלייתו לשלטון
לאחר מות לנין ב-1924, הוקם "טריאומוירט" של סטלין, קמנייב וזינובייב, שהתיימרו לייצג זרם מרכזי במפלגה - כנגד לאון טרוצקי משמאל, ובוכרין מימין. בתקופה זו נטש סטלין את המדיניות הבולשביקית המסורתית שגרסה מהפכה בינלאומית, לטובת מדיניות של "סוציאליזם בארץ אחת". בזאת מצא לו יריב משמעותי בטרוצקי, שהאמין ב"מהפכה מתמדת" בינלאומית. ב-1928 ביסס סטלין את מעמדו כראשון בין שווים בהנהגת המפלגה, ושנה לאחר מכן הצליח להגלות את טרוצקי לטורקיה. ב-1929 הוא הצליח לדחוק גם את בוכרין הימני, תוך שהוא מטיף לקולקטיביזציה ולתיעוש מהיר. כך הצליח לבסוף לבסס שליטתו במפלגה, ובברית המועצות. עם זאת, סטלין עדיין לא הרגיש שמעמדו חזק דיו כדי לצאת באופן גלוי כנגד גורמי האופוזיציה שנותרו בהנהגת המפלגה. לראיה, הוא עמד כנראה מאחורי רצח סרגיי קירוב, מזכיר המפלגה בלנינגרד (ב-1934) כשהפופולריות שלו איימה עליו, אך מעולם לא הודה בכך. הוא אף עמד בראש טקס ההלוויה הממלכתי שנערך לקירוב.
המדיניות הכלכלית והקולקטיביזציה
בסוף שנות ה-20 החליט סטלין לבטל את ה"תוכנית הכלכלית החדשה" נא"פ שהנהיג לנין ואשר אפשרה יוזמה פרטית מצומצמת. במקום לתת לאיכרים תמריצים עבור הגדלת התפוקה החקלאית, החליט סטלין לכפות עליהם להצטרף לחוות קולקטיביות בבעלות המדינה. במקביל, החל בתוכניות שאפתניות לתיעוש המדינה. כדי לתעש במהירות את ברית המועצות, הוא הגה בסוף שנות ה-20 את תוכניות החומש, שהראשונה בהן החלה בשנת 1928. שתי תוכניות החומש הראשונות התבצעו במלואן והשלישית הופסקה באמצע עקב הפלישה הגרמנית לברית המועצות ב-1941. תוכניות החומש נועדו להגדיל את היכולת התעשייתית של ברית המועצות, והתמקדו בעיקר בתעשייה הכבדה. הן נאכפו ביד ברזל על תושבי ברית המועצות, והגשמת יעדיהן עלתה במחיר חייהם של מיליוני בני אדם. היו אלו תוכניות שאפתניות מאוד, שניסו לגרום לתיעוש מהיר של ברית המועצות על בסיס כלכלי רעוע. המהפכה התעשייתית ברוסיה החלה כבר במאה ה-19, אך לפני פרוץ המהפכה הבולשביקית היא עדיין פיגרה בהרבה אחרי מעצמות המערב. קצב התיעוש המהיר בתקופת שלטונו של סטלין הפך את ברית המועצות למעצמה תעשייתית, שיכלה להתחרות במדינות תעשייתיות מובילות באירופה, כמו גרמניה. הדרך לביצוע תוכניות החומש הייתה ריכוז מירב המשאבים של המדינה בתוכניות התיעוש, על חשבון התעלמות מהצרכים של האזרחים הסובייטים הפשוטים, ופגיעה בתעשיות הקלות שנועדו לספק את צורכיהם. מדיניות הקולקטיביזציה נועדה, בין השאר, לחסוך בידיים עובדות בחקלאות, ובכך לאלץ את המוני האיכרים לעבור לערים ולהפוך לפועלי תעשייה, כדי להאיץ את התיעוש של ברית המועצות.
משטרו של סטלין כפה על האיכרים קולקטיביזציה של החקלאות. התוכנית נועדה להחליף את החקלאות הכפרית המסורתית, שהתבססה על משקים קטנים, שהשתמשו באמצעים פרימיטיביים לעיבוד האדמה, בחקלאות ריכוזית, המאורגנת בחוות גדולות, קולחוזים או סובחוזים, המשתמשים באמצעים מודרניים, כדי שניתן יהיה לייצר מזון באופן יעיל יותר. בפועל גרמה התוכנית להרס מעמד האיכרים בעלי הרכוש (שכונו "קולאקים"), לירידה דרסטית ברמת החיים של האוכלוסייה בברית המועצות בכלל והאוכלוסייה הכפרית בפרט, עד כדי גרימת רעב המוני, ולהתנגדות אלימה לשלטון הסובייטי בקרב האיכרים.
מדיניות החוץ עד פלישת גרמניה לברית המועצות
בשנת 1943 גילו הנאצים ב"יער קאטין", ליד סמולנסק, קברים המוניים ובהם גופותיהם של יותר מ-22,000 קצינים פולנים, שנפלו בשבי הסובייטי במהלך הפלישה לפולין, ונרצחו בפקודת סטלין מאוחר יותר. מכונת התעמולה הנאצית מיהרה לעשות שימוש בסיפור הטבח במטרה לגרום לקרע בין ברית המועצות לבעלות בריתה המערביות, ללא הצלחה יתרה. סטלין הכחיש בתוקף את מעורבות ברית המועצות בטבח, וברית המועצות טענה שהקצינים הפולנים נורו על ידי הנאצים עצמם ב-1941. לאחר שהאזור נכבש מחדש על ידי הצבא האדום, הקימו הסובייטים ועדת חקירה, כדי לאשש את גרסתם לגבי טבח יער קאטין. לאחר פירוק ברית המועצות הודו הרוסים, בפעם הראשונה, באחריותם לטבח, ומדובר באחד מפשעי המלחמה הגדולים להם אחראי סטלין.
במלחמת העולם השנייה
לוועידת יאלטה, שנערכה בראשית 1945, שנועדה לדון בסדר העולמי החדש לאחר תום המלחמה, ובחלוקת אירופה וגרמניה בין מעצמות המערב וברית המועצות, הגיע סטלין בעמדת כוח. הצבא הסובייטי השתלט על רוב שטח פולין ומדינות הבלקן, והגיע למרחק קצר מבירת גרמניה, ברלין. בנוסף לכך, הממשל האמריקני היה מעוניין מאוד להשיג את הסכמת סטלין לכניסת ברית המועצות למלחמה כנגד יפן, במטרה להקל על הכנעת יפן, להביא לסיום המלחמה בזירה הפסיפית ולחסוך בנפגעים אמריקניים. אף על פי שקיימת טענה לפיה מצבו הבריאותי הלקוי של נשיא ארצות הברית פרנקלין דלאנו רוזוולט, שהגיע לוועידה כשהוא חולה ומותש, הקל על סטלין להשיג ממנו לגיטימציה להשתלטות ברית המועצות על אירופה המזרחית, נראה שלמעצמות המערב לא הייתה ברירה מעשית אלא להכיר במציאות שנוצרה בשטחים, שנכבשו על ידי הצבא האדום. סטלין אמנם התחייב במהלך ועידת יאלטה לערוך בחירות דמוקרטיות בכל המדינות שנכבשו על ידי צבאו במזרח אירופה, אך לא הייתה לו כל כוונה לקיים את הבטחתו. עם סיום המלחמה שלטה ברית המועצות למעשה על כל מדינות אירופה המזרחית, הקימה משטרי בובות קומוניסטיים במזרח גרמניה, פולין, רומניה, הונגריה, צ'כוסלובקיה, ובולגריה, וסיפחה אותן למה שנודע אחר כך בשם "הגוש הסובייטי". צ'רצ'יל תיאר את המצב שנוצר באירופה לאחר תום מלחמת העולם השנייה, באומרו כי מסך ברזל ירד על אירופה.
גם בעיצומה של המלחמה נמשך הטרור הפנימי הסטליניסטי במלוא עוזו. מאות אלפי חיילים, שהואשמו בפחדנות מול פני האויב, או בחוסר נאמנות פוליטית, נשלחו לגדודי עונשין, שהיו מוצבים באזורים המסוכנים ביותר בחזית. "יחידות חסימה" של האן.קה.וו.דה. הוצבו בעורפם של כוחות לא אמינים אלה הלוחמים בחזית על מנת למנוע נסיגה, ולהבטיח את נאמנותם לצבא האדום. תפקידן של "יחידות חסימה" היה לעצור חיילים שעזבו מרצונם את שדה הקרב, ולשלוח אותם חזרה לחזית, או למשפט צבאי במקרים מסוימים. בשלבים הראשונים של המלחמה גם הוצאו להורג לא מעט קצינים בכירים, שנכשלו במילוי תפקידם לדעת סטלין, כאמצעי הרתעה והפחדה.
מותו
ב-1953, ב־1 במרץ בלילה, סטלין אמר לשומרי ראשו שהם חופשיים לפני שהלך לישון. פעולה חריגה ביותר שכן ידוע שהיה בודק את שומרי ראשו בלילות ומוודא שהם ערניים. בשעות הצהריים עדיין לא נשמע קול מלשכתו ובערב הזעיקו השומרים המבוהלים את חברי הפוליטביורו לביתו. חרושצ'וב הגיע עם בריה ומלנקוב שהיו הבכירים הקרובים ביותר לסטלין באותה תקופה. שומרי הראש אמרו כי סטלין שכב על הרצפה שרוי בשתן של עצמו. היה זה רק בבוקר למחרת שחזרו חברי הפוליטביורו והזעיקו צוות רופאים, הרופאים ניסו לטפל בסטלין אך לאחר ארבעה ימים, ב־5 במרץ, נאלצו לקבוע את מותו משבץ.
בשנים הראשונות שלאחר מותו הייתה גופתו החנוטה של סטלין מוצבת לצד גופתו של לנין במאוזוליאום של לנין במוסקבה. לאחר שמחליפו, ניקיטה חרושצ'וב, צבר כוח פוליטי די הצורך, וכחלק מקמפיין הדה-סטליניזציה שלו, בצעד סמלי הוצאה גופתו של סטלין ב-31 באוקטובר 1961 בלילה ונקברה בקבר רגיל בבית הקברות של חומת הקרמלין.
סטלין והיהודים
עם זאת, בתקופת סטלין הוקם בשנות ה-30 האזור היהודי האוטונומי בבירוביג'ן, ליד הגבול הסיני. הסיבות העיקריות להקמתו היו: רצונו של השלטון הסובייטי לתת מראית עין של מענה לשאיפות הלאומיות של היהודים במסגרת ברית המועצות, ולא בארץ ישראל (הציונות נתפסה אז כאיום על האידאולוגיה הקומוניסטית); והשאיפה למשוך יהודים להתיישב באזור נידח ומרוחק על גבול ברית המועצות, במטרה לאכלס אזור זה ולחזק את האחיזה הסובייטית שם. בסופו של דבר האזור נשאר מאוכלס ברובו של ידי רוסים ואוקראינים ומיעוט יהודי. שפותיו הרשמיות היו יידיש ורוסית.
סטלין וחיי המדע, התרבות והאמנות
בימי סטלין הגיע פולחן אישיותו לממדי ענק. רבים הסופרים והמשוררים, הקולנוענים והאמנים, שיצרו יצירות המהללות את דמותו. העיתונות פרסמה רק דברי תעמולה המשבחים אותו, ודיוקנו ניבט מכל פינה.
עיטורים ומדליות
יוסיף סטלין עוטר בשלל מדליות ועיטורים. אשר את רבים מהם העניק לעצמו או גרם לכך שיוענקו לו.
TOR (אנזים)
פעילותו של האנזים
האטת קצב ייצור החלבונים מאטה אם כן את התרבות התא ומאפשרת לו לתעל משאבים, למשל לצורכי תיקון דנ"א שנפגע, או לאמצעי הגנה אחרים, הכול לפי המצב הקשה הנתון. מחקרים בזבובי פירות הראו כי בעוד קצב ייצור החלבונים פוחת באופן כללי במצבי חירום אלו, בתוך התא מתגבר קצב הייצור של מרכיבים ספציפיים אחדים, אלה שכנראה הם שמסייעים לתא לחדש את מערכותיו השונות.
הביוכימיה של פעילותו
מסתבר, שהגן הרלוונטי מקודד את האנזים המתאים, שנקשר בציטופלסמה (הנוזל התוך תאי), לחלבונים נוספים אחרים, ליצירת חלבון מורכב יותר הקרוי בהתאמה - TORC1 ו-TORC2. שני הקומפלקסים כוללים בתוכם גם את האנזים TOR ושניהם מפקחים על פעילויות רבות בתא, הקשורות בגדילה. רפאמיצין מסוגלת לעכב בעיקר את פעילותו של TORC1. התרופה עושה זאת על ידי היצמדות לרצפטור תוך תאי בשם FKBP12, כאשר הקומפלקס הנוצר נצמד ל-TOR1 ומשתק את פעילותו. בהיעדר רפמיצין, אם יש גורמים מעוררים בתא, כגון רמות גבוהות של מזון או אנרגיה, מתעורר TOR לפעולה ולהפך כאשר רמות המזון או האנרגיה יורדות.
תקלה גיורגיס השני, קיסר אתיופיה
לאחר התאבדותו של תוודרוס השני יריביו לכתר הקיסרות היו מנליק השני (בזמנו מלך שוואה) וגיסו של גובזה, דג'אזמאץ' קאסה (בעתיד קיסר אתיופיה יוהנס הרביעי). בשנת 1868 ווגשום גובזה הכריז על עצמו קיסר אתיופיה תחת השם תקלה גיורגיס השני בסקוטה שבמחוז ווג. מכיוון שאבונה סלאמה, ראש הכנסייה האורתודוקסית האתיופית מת זמן קצר לפני כן, לא היה מי שיכתירו כראוי. יריביו לכתר, קאסה ומנליק לא הכירו בו בתור קיסר, ולכן בשנת 1871 יצא בראש צבאו לתיגראי להכניע את גיסו קאסה בכוח אולם הוא הובס. הוא וילדיו נפלו בשבי. זמן קצר אחר כך קאסה הכריז על עצמו קיסר אתיופיה תחת שם המלכות יוהנס הרביעי.
תקלה גיורגיס מת בשבי בשנת 1872. בגלל השפעתו המינימלית בהיסטוריה האתיופית לפעמים הוא מושמט מרשימת קיסרי אתיופיה.
טריזומיה 13
טריזומיה 13 או תסמונת פטאו (Patau syndrome) היא תסמונת גנטית שנובעת מטריזומיה (שלושה עותקים במקום שניים) של כרומוזום 13. העותק הנוסף מגיע בעקבות חוסר הפרדה במיוזה או טרנסלוקציה רוברטסונית. זוהי הטריזומיה השלישית בשכיחותה בלידות חיות לאחר 21 (תסמונת דאון) ו-18 (תסמונת אדוארדס). שכיחותה עולה עם גיל האישה היולדת ובממוצע עומדת על 1 ל-12,000 לידות חיות.
תסמינים
מאפיינים נפוצים של בעלי טריזומיה 13:
ג'סי לינגארד
ג'סי אליס לינגארד (באנגלית: Jesse Ellis Lingard, נולד ב־15 בדצמבר 1992) הוא כדורגלן אנגלי, המשחק בעמדת הקשר ההתקפי בנבחרת אנגליה.
סטטיסטיקות
נכון ל-14 באפריל 2019
אברהם חלימה
ביוגרפיה
עם כיבוש רצועת עזה במלחמת סיני שימש כפרקליט מחוז עזה, ולאחר מכן כפקיד מסדר לענייני הסדר קרקעות באזור הצפון.
גן (ביולוגיה)
גן ורצפים אחרים
אצל האדם קיימים כ-25,000 גנים, המקודדים לכ-200,000 חלבונים. הדבר מתאפשר הודות לתופעת השחבור החליפי, בה מקטעי גנים ששועתקו ל-RNA משנים את סדרם ובסופו של התהליך מתורגמים לרצפים שונים של חומצות אמינו – כלומר, חלבונים שונים.
גנים מול תנאי סביבה
הגנים מהווים את המרכיב המרכזי בהתפתחותו של הפרט. באדם למשל, הם מכילים את המידע המאפשר את התפתחות מערכת העצבים בפרט והגוף בכלל. עם זאת, אין לראות את השפעתם כדטרמיניסטית. רוב התכונות נקבעות בסופו של דבר תוך שילוב תנאי הסביבה ו"הוראות הייצור" שבגנים, ובכל תכונה ישנה חלוקה שונה בין שני מרכיבים אלו. בנוסף, בתנאים מסוימים עשויה ההשפעה הסביבתית להיות משמעותית ביותר (למשל תנאי תת-תזונה בגיל צעיר יגבילו את פוטנציאל הגדילה של אותו הפרט) ובתנאים אחרים תהיה ההשפעה הגנטית דומיננטית (למשל במקרה של פרט החולה במחלה תורשתית קשה).
הגנים בהיווצרות העובר האנושי
היווצרות הגמטות, תאי הרבייה, כרוכה בתהליך הקרוי מיוזה. בתהליך זה מתפצלים הכרומוזומים בגופם של הגבר או האישה ועוברים שחלוף ביניהם, היוצר ערבוב. הערבוב האקראי הוא כה גדול, שגם אם יולידו אותם הורים מיליוני צאצאים, הסיכוי שיהיו בין אלו שני צאצאים זהים גנטית זה לזה הוא אפסי, אלא אם יהיו אלו תאומים זהים.
דירהוליי
הנוף מהצוק הוא מגוון: מצפון ניתן לראות מספר קרחונים מפורסמים, ממזרח רואים את צוקי הבזלת "רייניסדראנגר" ואת החוף השחור הסמוך, וממערב ניתן לראות את חופי העיר סלפוס.
יועז פנקס
פנקס שירת כקצין אגף החקירות והמודיעין של מרחב ירקון, מפקד תחנת גלילות, ראש אגף חקירות במרחב ירקון, קצין אגף החקירות והמודיעין של מחוז הדרום וראש זרוע כללית (העוסקת בהונאת המוסד לביטוח לאומי) ביחידה הארצית למאבק בפשיעה הכלכלית. ב-2012 מונה למפקד היחידה בדרגת תת-ניצב וב-2016 לסגן מפקד מחוז חוף.
מגדלור דירהוליי
מגדלור דירהוליי (באיסלנדית: Dyrhólaeyjarviti) הוא מגדלור הממוקם על צוק הדירהוליי, והוא הנקודה הדרומית ביותר באיסלנד.
איאס (סופוקלס)
הפרולוג והתערבות האלים
כבר מתחילת המחזה שלשת צירי בימת התיאטרון מופיעים על הבימה. מצד אחד הציר פנימי-חיצוני, הציר בו נמצא איאס, בתוך המאהל, רוצח את הצאן והבקר. הציר המאוזן עליו חיים בני האדם והציר המאונך בו נמצאים האלים, במקרה שלנו אתנה ויכולים לרדת גם לציר המאוזן. זו תפיסה מרחבית ארכאית לפיה בני האדם נמצאים מטה והאלים למעלה, רואים הכל. יש יחס הפוך בין חשיבות האירועים וכמותם על הצירים שכן רוב האירועים מתרחשים בציר המאוזן אולם ההחלטות החשובות מתרחשות על הציר המאונך. כך נוצרת אירוניה וההנאה עבור הקהל אשר רואה את האירועים מכלל הצירים, בניגוד לדמויות על הבמה. כאשר האלים מתערבים בחיי האדם, בין היתר באמצעות ירידה מציר האנכי לציר המאוזן, נרמז לקהל כי עומדת להתרחש טרגדיה. אתנה נמצאת על הציר המאוזן ולכן הקהל אינו יכול לזהות אותה. היא מציגה את עצמה בשמה לפני אדיסאוס, הפרוג'ס ("בן טיפוחים") שלה.
נאומו של איאס : משמעות הזמן
לפני מותו איאס נושא נאום פילוסופי. המסקנה שאיאס מסיק זהה לזו שלפיה אודיסאוס פועל בעולם. איאס מבין כי בני האדם הם הפכפכים, חסרי אמון, לא בגלל שהם רעים אלא בגלל ציר הזמן. הזמן משנה את בני האדם ואנשים רעים לך הופכים להיות טובים ולהפך. הבעיה היא שעד שהאיאס הגיע להבנה זו הוא כבר חווה השפלה כבדה שממנה לא היה יכול לברוח.
עולם הערכים החדש
איאס בנאומו מדגיש את עולם הערכים החדש המבוסס על גמישות. איאס מבין שאי אפשר לסמוך על בני האדם כי היחסים עמם הם תמיד משתנים ולשינוי זה הוא אינו מסוגל להסתגל. אודיסאוס שהוא הפכפך, גמיש, מסוגל לחיות עם עולם הערכים החדשים הזה והופך מגיבור של "מדרגה ג'" בסיפור הומרוס לגיבור של המלחמה. הרי, אודיסאוס כלל לא רצה לצאת למלחמה, אך הוא תפקד בה בצורה הטובה ביותר ובסופו של דבר הביא לסיומה. הגמישות שמאפיינת אותו חסרה ליתר הגיבורים הגדולים של האיליאדה.
ניקולאי גרונטוויג
קריירה
בשנים הבאות התפרסם מאוד: מלבד זרם מתמשך של מאמרים ושירים, חיבר מספר ספרים, כולל שני ספרי היסטוריה עולמית נוספים (ב-1814 ו-1817) ופואמה היסטורית ארוכה בשם "חרוזי רוסקילדה" (Roskilde-Riim; 1813). בין השנים 1816–1819 היה עורך וכותב יחיד כמעט של כתב עת לפילוסופיה, שפרסם גם שירה, בשם "דנה-וירגה" (Danne-Virke) על שם מערכת הביצורים דנווירגה שבדרום חצי האי יוטלנד.
צ'ארלס א' וילסון
קורות חיים
וילסון נולד באוהיו בשנת 1890. הוא למד הנדסה באוניברסיטת קרנגי מלון וסיים את התואר הראשון שלו בשנת 1909, ולאחר מכן החל לעבוד בהנדסה בפיטסבורג שבפנסילבניה. העסק בו וילסון עבד פיתח ציוד רב עבור הצי והצבא האמריקאים בזמן מלחמת העולם הראשונה. הוא התחתן ב-11 בספטמבר 1912 ונולדו לו חמישה ילדים. בשנת 1919 החל וילסון לעבוד באחת מחברות הבת של ג'נרל מוטורס. הוא כיהן כמנכ"ל החברה עד למינויו לתפקיד מזכיר ההגנה בינואר 1953. תפקידו בחברה עורר תחילה מחלוקת בדיון בפני הסנאט של ארצות הברית, ולכן הסכים וילסון (בלחץ הסנאט) למכור את מניותיו בחברה, אשר היו בשווי של 2.5 מיליון דולרים. למרות המחלוקת, אושר מינויו של וילסון בסנאט ברוב של 77 תומכים אל מול 6 מתנגדים.
לאחר סיום עשייתו הציבורית, וילסון עזב למישיגן, שם השקיע בעסקים ובמשפחתו. הוא נפטר בלואיזיאנה ונקבר בבית קברות של הבונים החופשיים בפרברי דטרויט.
סלעית הבזלות
סַלְעִית הַבַּזָּלוֹת (שם מדעי: Oenanthe warriae) היא ציפור ממדבריות הבזלת שבירדן ובסוריה. היא שייכת לסוג סלעית, ששויך בעבר למשפחת הקיכליים, אך כיום מוגדר במשפחת החטפיתיים. זהו מין שידוע עליו מעט מאוד, והיא תוארה כמין עצמאי רק ב-2021.
טקסונומיה ואטימולוגיה
זהו מין מונוטיפי, כלומר לא תוארו תת-מינים נפרדים.
אוטומט סופי לא דטרמיניסטי
הגדרה פורמלית
אוטומט סופי לא דטרמיניסטי \ A מוגדר באמצעות החמישייה הסדורה הבאה:
מגפת הקורונה במרוקו
ציר זמן
ב-22 במרץ 2020 בשעה 10:00 אושרו 8 מקרי הדבקות חדשים, 4 מקרים נוספים אושרו בשעה 12:30 אחר הצהריים ואושר מקרה נוסף בשעה 14:30, מה שהביא את מספר החולים במדינה ל-109. באותו היום בשעה 20:30 דווח על מקרה מוות רביעי מהנגיף, ואושרו שישה מקרי הדבקות נוספים שהביאו את החולים במדינה ל-115. ב-23 במרץ 2020, פורסם כי מספר הנדבקים במדינה עלה ל-143, תוך שיש חמישה שהבריאו. ב-25 במרץ 2020, משרד הבריאות אישר מקרה מוות חדש, שהביא את סך מקרי המוות במדינה ל-6; המקרה היה של בן אדם בן 69 שסבל מבעיות כרוניות קודמות. בהמשך, אושר כי אדם נוסף בן 69, הבריא מהמחלה. באותו היום נודע כי יש במדינה 225 חולים.
באוגוסט היו 38,268 מקרי הידבקות חדשים, שהעלו את המספר הכולל של המקרים שאושרו ל-62,590. מספר המתים עלה ב-788 ל-1,141. בסוף החודש היו 13,854 מקרי הידבקות במדינה. באוקטובר, דווח כי במדינה יש: 2,330 מקרי מוות, 133,272 מקרי הדבקה (מתוכם 19,906 חולים פעילים ו-461 במצב קשה) וזאת, בנוסף לכך שדווח כי 111,036 אנשים הצליחו להבריא.
אירוויזיון 2008
האולם
עקב בעיות ומהומות בבלגרד לאחר הכרזת העצמאות של קוסובו ב-22 בפברואר 2008, איגוד השידור האירופאי שקל להעביר את התחרות למדינה אחרת. בין ההצעות הועלתה אוקראינה, שהגיעה למקום השני באירוויזיון 2007. עוד הצעה הייתה פינלנד, מארחת התחרות משנה שעברה. גם יוון הציעה לארח את התחרות. לאחר זמן מה הוחלט שבלגרד תישאר מארחת התחרות. רשות השידור הסרבית התחייבה לספק שמירה אבטחה מוגברת לכל המבקרים ומשתתפי התחרות. למשלחות אלבניה, קרואטיה וישראל הוגברה השמירה.
פורמט
במסיבת עיתונאים בהלסינקי שנערכה בחודש מאי 2007, סוואנטה סטוקסליוס, המפקח הרשמי לתחרות מטעם איגוד השידור האירופאי, הודיע שפורמט התחרות עלול להשתנות בשנה הבאה, ויכלול שני חצאי גמר במקום חצי גמר אחד. ב-28 בספטמבר 2007 הדבר נהפך רשמי.
קורונה (להקה)
היסטוריה
ב-2010 הוציאו את אלבומם הרביעי, "Y Generation". האלבום הגיע למקום הראשון במצעד אלבומי הדאנס של iTunes באיטליה.
ישראל רוגוזין
בשנות השישים
ב-1963 תרם מיליון וחצי ל"י להקמתם של שלושה בתי ספר בארץ. בשנה שלאחר מכן תרם 2.5 מיליון דולר לקרן החינוך בישראל. כמו כן הקים קרנות חינוך שסייעו לבניית בתי ספר ומוסדות נוספים. בישראל הוקמו שמונה בתי ספר תיכוניים על שמו — באשדוד (שניים), בקריית-גת, בתל אביב, במגדל-העמק, באור-יהודה, בקריית-אתא ובראש-העין. בית הספר הראשון על שמו היה בית הספר אורט ימי באשדוד ונחנך בנוכחותו. סכום תרומותיו לחינוך בישראל ובארצות הברית נאמד ב-50 מיליון דולר.
לאחר מותו
בשנת 2009 הוגש כתב אישום באשמת שוחד נגד השופט לשעבר דן כהן שהיה דירקטור ויו"ר ועדת הנכסים של החברה. כהן הואשם שפעל לביצוע העסקה במחיר מופקע, לקרקע שלחברת החשמל לא היה צורך בה, תמורת שוחד. בשנת 2013 הורשע, במסגרת עסקת טיעון, במרמה והפרת אמונים (במקום בשוחד) בגין "פרשת רוגוזין", על כך שלא דיווח לדירקטוריון על הקשרים שיש לו עם בעלי "תעשיות רוגוזין", עזרא הראל.
הנצחה והוקרה
שמו הונצח ברחובות ובבתי ספר רבים בארץ: בין השאר קרויים על שמו בית ספר בקריית גת, בבאר שבע, באשקלון ובמגדל העמק, מספר מוסדות חינוך בקריית אתא ורחוב ראשי ומדרחוב באשדוד לצד שני בתי ספר תיכוניים.
ווסטוק (תחנת מחקר)
היסטוריה
תחנת המחקר ווסטוק נבנתה ב־1957 ופעלה בכל השנה במשך יותר מ־37 שנה. התחנה נסגרה זמנית בינואר 1994 וכעת היא מופעלת בשיתוף פעולה על ידי מדענים רוסים, אמריקאיים וצרפתיים.
גאוגרפיה
התחנה ממוקמת בגובה של 3,488 מטר מעל פני הים. היא תחנת המחקר המבודדת ביותר ביבשת אנטארקטיקה והיא הנקודה בה נמדדה הטמפרטורה הנמוכה ביותר אי פעם על פני כדור הארץ, C° 89.2- נמדדו ב־21 ביולי 1983. במשך החורף הארוך, הטמפרטורה הממוצעת צונחת לכ־C° 65- וגם בקיץ הקצרצר הטמפרטורה לא עולה מעל ל־C° 25-, הטמפרטורה הגבוהה ביותר שנמדדה בתחנה היא C° 12.2-.
אגם ווסטוק
האגם התגלה בשנת 1996 על ידי צוות מחקר של מדענים רוסים ובריטים. במאי 2005 התגלה אי קטן במרכז האגם. בדיקות בחלקו העליון של האגם העלו שגילו כ־420,000 שנים.
פרידל שטרן
פרִידְל שטֶרן (Friedel Stern; 1917, לייפציג, גרמניה – 29 באוקטובר 2006, תל אביב-יפו, ישראל) הייתה קריקטוריסטית, מעצבת גרפית, עיתונאית ומורה לאמנות ישראלית ילידת גרמניה, מחלוצות תחום הקריקטורה בישראל. הקריקטורות שיצרה, שעסקו בחיי היום-יום, הציגו את ישראל מנקודת מבט הומוריסטית וביקורתית. על יצירתה זכתה בשנת 2004 בפרס דוש לקריקטורה.
ביוגרפיה
במשך שנים רבות הייתה שטרן אישה יחידה בתחום הקריקטורות בישראל. בשונה מקריקטוריסטים אחרים בני דורה, שטרן מיעטה לעסוק בנושאי פוליטיים או צבאיים. ייחודה היה בעיסוק בנושאים הלקוחים מחיי היום-יום, שהציגו את החברה הישראלית בצורה גרוטסקית או אבסורדית. מבחינה אמנותית, יצירותיה של שטרן מאופיינות בשימוש בקו גאומטרי, תוך שימוש מועט יחסית במשטחי צבע.
בין השנים 1962–1992 שימשה שטרן כמרצה לרישום במחלקה לעיצוב גרפי ובמחלקה לקדרות ב"בצלאל". במשך שנים רבות התנדבה בארגון נכי צה"ל ובבית הלוחם. על התנדבותה זו זכתה באות הנשיא למתנדב לשנת 1999. בשנת 2004 זכתה בפרס דוש לקריקטורה. בין פברואר לאפריל 2005 נערכה תערוכה של יצירותיה בעיר לייפציג, לזכר 70 שנים מאז שנאלצה לעזוב את גרמניה.
ספרייתה נתרמה לספריית בית אריאלה בתל אביב, ועזבונה האמנותי נתרם בשנת 2010 למוזיאון הישראלי לקריקטורה ולקומיקס בחולון. החל ב-2012 מקיים המוזיאון תחרות קריקטורות שנתית בשם "התחרות לקריקטורה הומוריסטית ע"ש פרידל שטרן", המנציחה את זכרה.
לימפומה פוליקולרית
טיפול
לימפומה פוליקולרית היא אחד הגידולים שמגיבים משמעותית לטיפול כימותרפי ולטיפול הקרנתי. בנוסף לכך, חלק מהגידולים עוברים רגרסיה גם ללא טיפול. אצל חולים ללא סימפטומים, אין צורך בטיפול התחלתי אלא במעקב בלבד. אצל חולים הנדרשים לטיפול רפואי, הטיפול הניתן הוא מתן כימותרפיה, בין אם על ידי תרופה אחת (למשל chlorambucil) או שילוב של מספר תרופות לפי משטרי CHOP או R-CHOP. מרבית החולים (50%-75%) ישיגו הפוגה מן המחלה עם טיפול נכון. עם זאת, אצל מרבית מן החולים המחלה חוזרת. טיפולים נוספים כוללים: קומבינציות של אלקילטורים, rituximab, וכן השתלות מח עצם.
איתמר פרוקצ'יה
איתמר פרוקצ'יה (נולד ב-29 בספטמבר 1949) הוא פיזיקאי ישראלי, מחלוצי תורת הכאוס ומבולטי החוקרים בתחום הפיזיקה הלא-ליניארית. חתן פרס ישראל לחקר הפיזיקה לשנת 2009 (תשס"ט).
יחסי אוסטרליה–אפגניסטן
סקירה כללית
שותפות מקיפה ארוכת טווח בין אוסטרליה לרפובליקה האסלאמית של אפגניסטן נחתמה בשנת 2012 כדי לספק את המסגרת לסיוע לפיתוח אוסטרלי ולקידום קשרים פוליטיים, ביטחוניים, כלכליים, חברתיים ותרבותיים בין שתי המדינות. בין 2001 ל-2021, אוסטרליה סיפקה יותר מ-1.5 מיליארד דולר בסיוע רשמי לפיתוח לאפגניסטן. אוסטרליה גם קלטה פליטים אפגנים רבים, עם הגל הראשון בעקבות הפלישה הסובייטית בשנת 1979. לפי המפקד האוסטרלי של 2016 46,800 אוסטרלים נולדו באפגניסטן. הנשיא אשרף ע'ני אחמדזאי ערך את הביקור הראשון באוסטרליה של ראש מדינה אפגני באפריל 2017. המושלים הכלליים קוונטין ברייס, פיטר קוסגרוב ודייוויד הארלי וראשי ממשלה שכיהנו בתקופתם ביקרו באפגניסטן בתקופה שבה הוצבו בה חיילים אוסטרלים.
עמיחי מזר
עמיחי (עמי) מזר (נולד ב-19 בנובמבר 1942) הוא ארכאולוג ישראלי. חתן פרס ישראל לחקר הארכאולוגיה. ביוני 2012 נבחר לחבר האקדמיה הלאומית הישראלית למדעים.
מוחמד אלנבארי
ביוגרפיה
אלנבארי זכה לחשיפה תקשורתית נרחבת בעקבות השינויים שחולל בחורה. הישגיו היו במספר תחומים. בין היתר הגיעו אחוזי גביית הארנונה, שבעת כניסתו לתפקיד בשנת 2005, עמדו על 4% ל-86% בשנת 2015. תקציב המועצה עמד בשנת 2004, טרם כניסת אלנבארי לתפקיד, על סכום של 29 מיליון שקלים, ואלנבארי הגדילו ל-132 מיליוני שקלים. כמו כן הקים אלנבארי בחורה מכון לטיהור שפכים, מפעל קייטרינג שמעסיק מעל 20 נשים חד הוריות, מוקד בזק שמעסיק מספר דומה של עובדים ועובדות, הקים חברה כלכלית ופתח בית ספר למחוננים ביישוב.
בנוסף, אלנבארי היינו ממייסדי עמותת כוכבי המדבר העוסקת בטיפוח מנהיגות בדואית צעירה, הוא יו"ר מיזם ואדי עתיר, חבר הנהלה בקרן אברהם, חבר הנהלה באג'יק - מכון הנגב ומכהן בחבר הנאמנים של מכללת ספיר.
לואיס פאלאו
השתתפות באולימפיאדות
במסגרת אולימפיאדת השחמט 1924 האולימפיאדה הבלתי הרשמית הראשונה, הגיע פאלאו למקום השביעי באליפות העולם הראשונה לחובבים שהתקיימה בפריז עם 3.5 נקודות (ניצח: הרמניס מטיסונס (5.5) ולמקום השני הגיע פריציס אפשניק עם 5 נקודות). בשני השלבים צבר  +5 –4 =4 (+ ניצחונות – הפסדים = תוצאות תיקו)
פשטידה
המתכונים להכנת פשטידה כוללים מגוון רחב ביותר של תוספות אפשריות ובהן: ביצים, קמח או בצק, מינים שונים של ירקות, פסטה, תבלינים, תוספת מתוקה (לקוגעל ירושלמי), גבינות ובשר.
זפרם קוקרן
ביוגרפיה של הדמות
קוקרן נולד בשנת 2030 (או 2013, על פי רומן המבוסס על הסרט "מסע בין כוכבים: המפגש"). הוא בנה את ספינת החלל הראשונה של האנושות המסוגלת לטוס במהירות עיוות, בשם "פניקס" (Phoenix), בבוזמן, מונטנה, מתוך משגר טיל בליסטי גרעיני ישן מסוג טיטן 2 הוא התחיל את הפרויקט למטרת רווח, אך במקום זאת גילה, על ידי צוות של האנטרפרייז-E מהעתיד, כי זכה לשבחים רבים, אשר הטרידו את שלוותו.
בעיית הגלריה לאמנות
חסם עליון
ואצלב כבטל (Václav Chvátal) הראה כי בכל מצולע ללא חורים בעל n קודקודים שומרים מספיקים. ההוכחה להלן מבוססת על טיעון של סטיבן פיסק. היא מסתמכת על היכולת למצוא שילוש עבור כל מצולע פשוט. השיטה היא זו: ראשית מוצאים שילוש למצולע המבוקש. אחר כך צובעים בשלושה צבעים את הקודקודים של המצולע, כך ששני קודקודים המחוברים בקו לא יהיו בעלי אותו צבע. ניתן להוכיח כי צביעה שכזו תמיד אפשרית וגם לספק אלגוריתם למציאתה (ההוכחה מבוססת על כך שהגרף הדואלי למצולע המשולש הוא בהכרח עץ, עבור מצולעים ללא חורים).
אומת חמשת האחוזים
על פי תפיסת חברי הקבוצה, עשרה אחוזים מהאנשים בעולם הם אליטות וסוכניהן, היודעים את אמיתות הקיום ובוחרים להשאיר שמונים וחמישה אחוזים מהעולם בבורות. חמשת האחוזים הנותרים את אלו שיודעים את האמת ונחושים להאיר את שמונים וחמישה האחוזים הנותרים.
אנה וינטור
קונדה נאסט
טיבריס השיגה את המשרה באמצע שנת 1987 - כשווינטור שבה לניו יורק ליטול פיקוד על המגזין House & Garden. התפוצה שלו השתרכה אחרי Architectural Digest, והחברה נתנה לה יד חופשית לעשות מה שהיא יכולה כדי לשפר זאת. בדומה לכך שבווג הבריטי היא ביצעה שינויים קיצוניים בצוות ובחזות. "היא הרסה את House & Garden תוך יומיים," התלונן העורך המפוטר, בהתייחסו לכך שהיא הוציאה מן העיתון תצלומים ומאמרים שנאמדו בשני מיליוני דולרים בשבוע הראשון שלה בעיתון. היא הכניסה כל כך הרבה תצלומי אופנה ברחבי העיתון שהוא נודע כ-House & Garment, ומספיק ידוענים כדי שיתייחסו אליו כ-Vanity Chair בתוך התעשייה. לשינוייה של וינטור הייתה השפעה שלילית על המגזין. כשהשם על העטיפה קוצר לראשי התיבות "HG" במרץ 1988, מנויים ותיקים רבים חשבו שהם קיבלו מגזין חדש והניחו אותו בצד עד שהדבר האמיתי יגיע. רובם ביטלו את המנוי שלהם לבסוף, ובעוד שכמה מפרסמי אופנה הצטרפו, רוב מפרסמי המגזין המסורתיים משכו את פרסומיהם.
לאחר עשרה חודשים, קונדה נאסט ביצעו מהלך שהיא ציפתה לו מזה זמן רב ונתנו לה את המשרה לה היא ציפתה מאז שנת 1971: עורכת הווג. תחת מיראבלה, המגזין התמקד יותר בסגנון חיים באופן כללי ופחות באופנה. גורמים בתעשייה חששו שתפוצתו עומדת לרדת ביחס למהדורה האמריקאית של כתב העת Elle שהגיע מצרפת ב-1985. מלבד שינויים מסיביים במצבת כוח האדם, הותירה וינטור את חותמה הראשוני בשינוי שהנהיגה בסגנון תמונות העטיפה. בעוד שמיראבלה העדיפה תצלומי ראש של דוגמניות נודעות, הרי שעטיפותיה של וינטור חשפו יותר מהגוף וצולמו מחוץ לסטודיו והזכירו את מה שהעורכת דיאנה פרילנד עשתה שנים קודם לכן. היא השתמשה בדוגמניות ידועות פחות וערבבה בגדים לא יקרים עם אופנה גבוהה - הגיליון הראשון אותו ערכה ראה אור בנובמבר אותה שנה והציג את הדוגמנית הישראלית מיכאלה ברקו בת ה-19 כשלגופה ג'ינס דהוי שמחירו 50 דולר וחולצת טי מעוטרת בתכשיטים של כריסטיאן לקרואה שמחירה 10,000 דולרים. בעטיפת גיליון יוני 1989, נראתה דוגמנית אחרת בשיער רטוב כשהיא עוטה על גופה חלוק אמבטיה בלבד והיא נטולת איפור. היא גם וידאה שהצלמים, המאפרים ומעצבי השיער יקבלו קרדיט על הצילומים כמו הדוגמניות.
אליטיזם
ג'ורג'ו ארמני שבאותו הזמן היה יושב ראש משותף ביחד עם וינטור של תצוגת תלבושות של גיבורי-על, משך תשומת לב בשל הערתו האישית. "אולי מה שהיא חושבת שהוא שמלה יפה, אני לא אחשוב שהוא שמלה יפה," הוא אמר. בעוד שהוא טען שהוא לא היה יכול להבין למה אנשים אינם מחבבים אותה, הוא אמר שהוא עצמו היה אדיש, הוא הביע תקווה שהיא לא תגיב ותאמר ש"עידן ארמאני חלף." הוא האשים אותה בהעדפת האופנות הצרפתית והאמריקאית על פני האיטלקית.
אלכסנדר שור
קורות חיים
עד מלחמת העולם הראשונה היה מורה ליהדות ועברית בגימנסיה הריאלית (Ober-Realgynasiums) בסטורוז'ינץ שבבוקובינה, לאחר המלחמה, כשהפכה בוקובינה לחלק מממלכת רומניה, התמנה למנהל גימנסיה ממשלתית עברית בפלשטי (Făleşti). כמו כן, כיהן כמורה לתלמוד בסמינר למורים העברי שנוסד אז ביאשי.
משפחתו
אלכסנדר שור נישא לאסתר וממנה היה אב לשישה. בתו הבכורה, חיה ארנברג, הייתה בעלת דיפלומה ברוקחות מאוניברסיטת וינה, ועלתה לארץ ב-1924. בתו צפורה אנדוולט (צילה, צוריל) (1902–1943), בוגרת בית ספר גבוה לאמנות בווינה, עלתה לארץ עם אחותה חיה ב-1924 כחלוצה, ולאחר נישואיה לאהרן אנדוולט היו בני הזוג מראשוני המתיישבים במושבה קדימה. בתו זהבה (זלאטה) טרייסטר (27 במרץ 1912–23 בספטמבר 1989) הייתה גננת, חברת מושב ביצרון; אחותה התאומה: יונה (טובה, טובי) לבוב. בתו הילדה (?–1995) נישאה לזאב (וילהלם) טוּטנאור, וייסדה עמו ב-1925 בירושלים בית מלאכה לציוד רפואי, שלימים היה לחברת טוטנאור, חברה בורסאית המתמחה בייצור ציוד רפואי ומעבדתי. בן הזקונים של שור מנישואיו הראשונים, שמואל שור (1915–2007), היה רדיולוג, מייסד ומנהל המחלקה הרנטגנית בבתי החולים העירוניים-ממשלתיים של תל אביב (איכילוב, רוקח, הקריה), מנהל המחלקה הרנטגנית בבית החולים וולפסון בחולון, ממייסדי בית הספר לרפואה באוניברסיטת תל אביב, פרופסור מן המניין באוניברסיטת תל אביב, דקאן בית הספר ללימודי המשך ברפואה וראש החוג לרדיולוגיה אבחנתית בה, ומבכירי חוקרי הרדיולוגיה האבחנתית בישראל. שמואל שור נישא ללאה, בתו של הרב אברהם זיידה הלר. בנם רנן שור הוא קולנוען והמנהל-המייסד של בית הספר סם שפיגל לקולנוע ולטלוויזיה.
דייוויד ברואר (שופט)
דייוויד ג'וזאיה ברואר (באנגלית David Josiah Brewer; ) היה משפטן אמריקאי, שכיהן כשופט בבית המשפט העליון של ארצות הברית במשך עשרים שנה.
שופט בבית המשפט העליון של ארצות הברית
ב-1904 שימש ברואר כנשיא "הקונגרס האוניברסלי של עורכי דין ומשפטנים" שהתקיים במסגרת היריד העולמי של סנט לואיס. ב-1906 הוא היה אחד משלושים החברים המייסדים של "מועצת האיות המפושט", שנוסד על ידי אנדרו קרנגי כדי להפוך את השפה האנגלית לקלה יותר להבנה ולמידה באמצעות שינויים בה.
פסיקות בולטות
ברואר כתב את פסק הדין שהתקבל פה אחד בפסק הדין "מולר נגד אורגון" מ-1908 שתמך בהגבלה החוקית על שעות העבודה לנשים. הוא גם כתב את פסק הדין "בעניין דבס", שבו אושרו צווי מניעה פדרליים לדיכוי שביתות. יחד עם השופט ג'ון מרשל הרלן הוא כתב חוות דעת מיעוט בפסק הדין "ג'יילס נגד האריס" מ-1903, פסק דין שקרא תיגר על "סעיף הסבא" בנוגע להליכי ההצבעה.
עקיבא (פירושונים)
{{פירושונים|
אינסטרומנטליזם (פילוסופיה של המדע)
הזרם המנוגד לאינסטרומנטליזם בפילוסופיה של המדע נקרא ריאליזם מדעי, והוא מחויב לטענה שלתאוריות מדעיות יש ערכי אמת ושקר, ושהישים המאכלסים אותן, או ישים מאוד דומים להם, אכן קיימים במציאות.
אינסטרומנטליזם ופיזיקה מודרנית
עליית זרם המחשבה האינסטרומנטליסטי בפילוסופיה של המדע נבעה משתי המהפכות בפיזיקה שהתרחשו ברבע הראשון של המאה שעברה: תורת היחסות של אלברט איינשטיין ותורת הקוונטים של נילס בוהר וורנר הייזנברג.
אבא יוסי בן חנן
ממאמריו בהלכה
דבריו של אבא יוסי בן חנן בענייני הלכה מופיעים בתלמוד הבבלי, במסכתות יבמות, סוטה וזבחים, ובתלמוד הירושלמי במסכת בבא קמא, אך הוא מוזכר כבר במדרשי ההלכה התנאיים, במשנה ובתוספתא:
ג'ון מאייר (מוזיקאי)
שני האלבומים הראשונים שהוציא - "Room for Squares" ב-2001 ו-"Heavier Things" ב-2003, נמכרו במיליוני עותקים, הצליחו מאוד בקרב הקהל האמריקאי וזכו למעמד של מולטי פלטינה. ב-2003 זכה בפרס גראמי בקטגוריית "ביצוע הפופ הטוב ביותר של זמר" על הסינגל Your Body Is a Wonderland.
בנוסף להיותו מוזיקאי, מאייר משמש גם כמנחה טלוויזיה, עוסק בתחום הקומדיה ובעל טור בעיתונים ומגזינים שונים כדוגמת האסקווייר. הוא מגדיר שעוני יד ובעל אוסף שעונים ששוויו מוערך על ידו בכ"עשרות מיליוני דולרים". כמו כן, הוא תורם לאתרי ממכר שעונים וחבר בחבר השופטים של תחרות לעיצוב שעונים בז'נבה.
שנים מוקדמות
בגיל 17 אובחן מאייר כבעל הפרעת קצב לבבית ואושפז בבית חולים למשך ארבעה ימים. כשהוא נזכר בלילה בו עזב את בית החולים, טוען מאייר ש"זהו הרגע בו נולד כותב השירים שבתוכי", ובאותו הלילה כתב את שירו הראשון. לאחר שחרורו מבית החולים החל מאייר לסבול מהתקפי חרדה וחשש להישלח לבית חולים פסיכיאטרי. מאייר סובל עד היום מהתקפים כאלו, איתם הוא מתמודד באמצעות תרופות נוגדות חרדה. עם סיום לימודי התיכון, עבד במשך כ-6 חודשים בתחנת דלק, ובכסף אותו חסך, קנה גיטרת פנדר סטראטוקסטר.
2005–2008: שינוי כיוון מוזיקלי
לאחר תום מסע ההופעות של האלבום Heavier Things, החל מאייר לעבוד עם מוזיקאים מז'אנרים שונים. קולו עובד לשירו של הראפר האמריקאי קומון והוא הופיע בשירו של קניה ווסט Bittersweet Poetry מתוך האלבום "Graduation". שיתופי פעולה אלו זכו לאהדה מצד אמנים בעלי שם בעולם הראפ כמו ג'יי זי ונלי. באביב 2005, הקים מאייר את "שלישית ג'ון מאייר" עם הבסיסט פינו פאלדינו והמתופף סטיב ג'ורדן, את שניהם פגש בהקלטות עבר שביצע. הלהקה שילבה בין מוזיקת בלוז למוזיקת רוק. באוקטובר 2005, הלהקה הייתה למופע החימום של להקת הרולינג סטונז ובנובמבר הוציאה אלבום הופעה בשם "Try!". בספטמבר 2006 הודיע מאייר שהם החלו לעבוד על אלבום בכורה.
אינסטגרם
בספטמבר 2018, במהלך הופעתו בתוכנית "Jimmy Kimmel Live!" עם ג'ימי קימל, הציג מאייר טריילר לתוכנית האינסטגרם החדשה שלו. התוכנית נקראת "Current Mood" והיא עלתה לראשונה לחשבון ה-IGTV שלו ב-30 בספטמבר. התוכנית עולה ביום ראשון מדי שבוע ומתארחים בה מפורסמים כמו צ'ארלי פות' ובתו של לארי דייוויד.
כלי נגינה וציוד
מאייר הוא אספן גיטרות, ולאורך השנים שיתף פעולה עם מספר חברות עלית בתחום ייצור הגיטרות בעיצוב דגמים המיוחדים לו. בבעלותו מעל ל-200 גיטרות. בשנת 2003 הקדישה לו חברת הגיטרות מרטין דגם מיוחד של גיטרה אקוסטית בשם "OM-28 John Mayer". הדגם יוצר ב-404 עותקים שנמכרו באזור אטלנטה בלבד. בשנת 2005 הוציאה חברת פנדר שתי גיטרות חשמליות מדגם סטראטוקסטר לכבודו של מאייר בהשראת העיצוב של מרטין. דגם שלישי של פנדר צופה בצבע פחם מתכתי, ויצא בגרסה מוגבלת של 100 גיטרות בלבד. בינואר 2006 הוציאה חברת מרטין דגם "OMJM John Mayer", שניסה להתחקות אחרי העיצוב של הגיטרה המקורית לכבודו של מאייר, אבל במחיר נוח יותר ובמספר גדול יותר עותקים. באוגוסט 2006 החלו בחברת פנדר לעבוד על גיטרות סטראטוקסטר מדגם "SERIES II John Mayer". בינואר 2007 חברת "Two Rock" עבדה בשיתוף פעולה עם מאייר בייצור 25 מגברים מותאמים אישית, כולם חתומים על ידו.
חשיפה תקשורתית
בתחילת הקריירה שלו מאייר הצהיר כי ברצונו להתרחק לחלוטין מסמים, אלכוהול, בילויים במועדוני לילה, אירועי שטיח אדום, מערכות יחסים עם מפורסמות וכל דבר שעלול להסיח את דעתו מהמוזיקה. אולם, מערכת היחסים של מאייר עם ג'סיקה סימפסון העלתה מאוד את חשיפתו לצהובונים. ב-2006 הוא הזכיר לראשונה שהוא משתמש במריחואנה והוא החל לפקוד את המועדונים בלוס אנג'לס ובניו יורק. הוא החל לצאת עם שורה של ידועניות אמריקאיות כולל ג'ניפר אניסטון ומינקה קלי. ב-2007 חייו הפרטיים הפכו לעיסוק קבוע של הצהובונים, וכתוצאה מכך הוא החל לנסות לשלוט בדמותו הציבורית. הנוכחות שלו ברשתות החברתיות עלתה (כולל פוסטים יומיים בטוויטר), הוא החל למתוח את צלמי הפפראצי שעקבו אחריו והחל להנחות פינה בתוכנית הרכילות בערוץ "TMZ on TV".
זמרת הפופ טיילור סוויפט השתתפה בשנת 2009 בשירו של מאייר "Half of My Heart" מהאלבום Battle Studies. בתקשורת החלו לדבר על מערכת יחסים שמתנהלת בין השניים, טענות אליהן אף אחד מהשניים לא התייחס. אולם, סוויפט הוציאה בשנה שלאחר מכן את השיר "Dear John", שייתכן ומתייחס למערכת היחסים שלה עם מאייר. ביוני 2012 מאייר ביקר את השיר ואמר ש: "זה ניצול לרעה של הכישרון שלך, לחכוך בידייך ולהגיד "חכו מה יקרה כשהוא יקבל את זה"". שירו של מאייר "Paper Doll", הסינגל הראשון מתוך האלבום Paradise Valley, מתייחס כביכול לפרשה, טענה אותה מאייר לא אישר ולא הפריך.
כף סאות'ארד
מקור השם
שמה של לשון היבשה ניתן לה על ידי הוועדה המייעצת לשמות אנטארקטיים.
משה קאשטרו
ביוגרפיה
בין רבותיו של ר' משה קאשטרו נמנו הרלב"ח, ר' דוד ן' שושן, ר' יעקב בירב, ורבי יצחק הכהן שולאל . בוויכוח המפורסם בנושא חידוש הסמיכה בשנת רצ"ח, עמד לצידו של הרלב"ח אף על פי שגם ר' יעקב בירב היה מרבותיו המובהקים. בעניין זה קיימת איגרת שבה הוא נותן תשובה מפורטת של עמדתו ומחלוקתו על רבו הרב יעקב בירב, ואשר בעקבות כך ביקר אותו רבו בחריפות. בקונטרס הסמיכה שכתב הרלב"ח מופיעה התייחסות ארוכה בשמו ובשם הרב בירב לתשובתו זו.
נפטר בירושלים בשנת ה'ש"ז (1547). בשנים שלאחר פטירתו התמעטה הקהילה היהודית בירושלים עד שהיו נצרכים לפנות בכל עניין אל מנהיגי הקהל בצפת.
ספיי קידס 2: אי החלומות האבודים
תקציר העלילה
כרמן וג'וני כבר סוכנים יותר מנוסים ויותר פעילים אשר עומדים בראש מחלקת הילדים של ה סוכנות OSS - Organization of Super Spies (אזכור ל- OSS ). אולם בעקבות תקלה בלונה פארק הם מגלים שיש להם מתחרים המאיימים על מקומם גארי וגרטי גיגלס. כדי לשמור על מעמדם ולהציל את העולם, כרמן וג'וני נוסעים לאי החלומות האבודים אשר שוכן שם מדען מטורף בשם רומרו (סטיב בושמי) העושה ניסויים גנטים בחיות.
דוכסות סקסוניה-לאוונבורג
אחרי הרפורמציה
פרנץ הראשון ניהל שלטון חסכוני והתפטר לטובת בנו הבכור מגנוס השני שניצל פעם אחת את כל אמצעיו ב-1571. מגנוס השני הבטיח לפדות את שטחי הדוכסות הממושכנים בכספים שרכש כמפקד צבאי שוודי ובנישואיו לסופיה, נסיכת שוודיה. עם זאת, מגנוס לא פדה את המשכון אלא הרחיק עוד יותר את רכוש הדוכס, מה שהצית סכסוך בין מגנוס ואביו ואחיו פרנץ השני ומוריץ וכן את אצולת הדוכסות, והסלים עוד יותר בשל מזגו האלים של מגנוס.
עידן נפוליאון
כאשר ממלכת פרוסיה (לאחר שפנתה נגד צרפת כחלק מהקואליציה האנטי-צרפתית הרביעית) הובסה בקרב ינה-אאורשטדט (11 בנובמבר 1806), כבשה צרפת מחדש את סקסוניה-לאוונבורג. היא נשארה תחת כיבוש צרפתי עד ה-1 במרץ 1810, כאשר רובה סופחה לממלכת וסטפאליה, מדינת חסות צרפתית. שטח קטן עם 15,000 תושבים נותר שמור למטרותיו של נפוליאון. ב-1 בינואר 1811 סופחה רוב הדוכסות לשעבר (פרט ל-Amt Neuhaus וה-Marschvogtei, שנותרו עם וסטפאליה) לקיסרות הצרפתית הראשונה.
סולט (סרט)
הפקה
הסרט צולם בניו יורק ובוושינגטון. תקציב הסרט עמד על 110 מיליון דולר.
איתן אבישר
תולדות חייו
בין השנים 1932–1935 שימש כמנהיג "ההסתדרות העולמית של לוחמי החזית היהודים", ארגונם של ותיקי מלחמת העולם הראשונה ממוצא יהודי מכל העולם. אבישר שימש כנשיא ההסתדרות בין השנים 1934–1938. בשנת 1935 פעל לארגן את הקונגרס העולמי הראשון של ההסתדרות בפריז. הקונגרס ייצג למעלה מ-400,000 לוחמים יהודים שלחמו במלחמת העולם הראשונה בצבאות השונים.
ב-14 במאי 1948 נכח איתן אבישר בטקס הכרזת העצמאות. המעמד ריגש אותו ולימים סיפר על תחושותיו:
אסלאמיזם
התנועה הדיובנדית
אף שהפילוסופיה הדיובנדית היא פוריטנית במהותה, ומבקשת לדחות השפעה זרה (הינדית או מערבית) על החברות המוסלמיות, היא לא הייתה אלימה במיוחד והתמקדה בעיקר בהקמת "מדרסות" (مدرسة), או בתי ספר הלכתיים-מוסלמיים. תנועת הטרור הרדיקלית טליבאן, אשר שלטה באפגניסטן עד 2001, הייתה תוצר של הפילוסופיה הדיובנדית וה"מדרסות" הללו.
עין המסייעת 7020
במקום בריכת בטון קטנה ורבועה הממוקמת בתוך חציבה בגודל 10X9 מטרים, שהיוותה ככל הנראה את הבריכה בימי קדם. הבריכה מקבלת את מימיה דרך ניקבה באורך של כ-25 מטרים המובילה אליה את מי הנביעה מכמה כיוונים. על פי רשות העתיקות, תיארוך הנקבה והבריכה הוא מן התקופה הרומית בארץ ישראל והיא שמשה בעיקר את הלגיון העשירי שחנה במקום וצר על ירושלים בימי בית שני. ניתן להבחין בטרסות הרוסות ששמשו לחקלאות של תושבי בית נקובא, ובתעלת מים היוצאת מהבריכה לכיוון דרום, שנראה ששמשה להשקיית שדות בשיטת חקלאות שלחין. בסמוך לנביעה נמצאו ממצאים ארכאולוגיים אשר טופלו לפני מספר שנים על ידי רשות העתיקות. לטענת חלק מאנשי הרשות, לפני כ-2,000 שנה חנה הלגיון העשירי פרטנסיס שצר על ירושלים בימי המרד הגדול, בסמוך למעיין.
שרון מימון
ביוגרפיה
מימון נולד וגדל ברמלה ולמד קולנוע ב"קמרה אובסקורה" בתל אביב. במסגרת לימודיו כתב וביים את סרטו הראשון, "אוהבת אותי?" שזכה במענק על התסריט מקרן התרבות אמריקה-ישראל. הסרט הוקרן בערוץ 2.
צוות עבודה
צוות ניהול עצמי
קבוצת אנשים (לרוב 15-10) העוסקים באותו תחום ואחראים לביצוע עבודתם באופן עצמאי, ללא התערבות ישירה של המנהל הישיר בתחומי האחריות שהוגדרו מראש. לרוב, חברי הצוות מתכננים בעצמם את לוח הזמנים, קובעים את חלוקת העבודה, מקבלים החלטות תפעוליות ופועלים לפתרון בעיות בעצמם. כתוצאה מכך, החשיבות של המנהל הישיר פוחתת, ולעיתים הצורך בו נעלם לגמרי. עם זאת, למרות שחברי הצוות מדווחים על שביעות רצון גבוהה מהעבודה, יש להם שיעור היעדרויות גבוה. ממצאים הראו שגורמים שונים משפיעים על אפקטיביות הצוות, למשל, צמצומים בארגון, חוזק הנורמות בקבוצה, אופי המשימות ואופן חלוקת התגמולים.
לה גולט
לה גולט (בערבית: حلق الوادي, חלק אלואדי; בצרפתית: La Goulette) היא עיר בתוניסיה, חלק מנמל העיר תוניס. לה גולט נמצאת כ-10 ק"מ מתוניס ומחוברת אליה בסוללה שעוברת דרך אגם תוניס. מבצר הקסבה של לה-גולט נבנה על ידי קרל החמישי ב-1535. העיר נכבשה על ידי העות'מאנים ב-1574. ב-1881 הפכו הכובשים הצרפתים את אזור המבצר לעיר עצמאית. בתקופת הכיבוש הגרמני במלחמת העולם השנייה הוקם בה מחנה ריכוז ועבודה בכפייה של יהודים. קודם לעצמאות תוניסיה ב-1956 התגוררו בעיר בעיקר תושבים ממוצא אירופי (בייחוד איטלקים). נכון ל-2004 מתגוררים בעיר 28,407 תושבים.
מיץ חמוציות
ערכים תזונתיים
כוס מיץ חמוציות טהור שמכיל כ-248 גרמים, הוא מקור עשיר לנוגדי חמצון, ויטמין C וחומצה סליצילית. בכוס אחת (248 מיליליטר) ישנם: 108 קילו-קלריות, 26.18 גרם פחמימות, 0.65 גרם חלבונים, 75.6 מיליגרם של ויטמין C (שהם 91% מן המשקה), 4.3 מיליגרם של כולין, ו-0.22 מיליגרם של ויטמין B3. כמו כן המיץ עשיר במינרלים, כוס אחת מכילה 46 מיליגרם של סידן, 12 מיליגרם של מגנזיום, 182 מיליגרם של אשלגן, 14 מיליגרם נתרן ועוד. מיץ חמוציות נחשב למשקה חומצי בעל רמת PH שנעה בין 2.3 ל-2.5.
Let Me Love You (שיר של די ג'יי סנייק)
הופעות במצעדים
הרמיקס של השיר, בשיתוף הפעולה עם זמר ה-R&B האמריקאי אר. קלי הגיע למקום ה-24 בבילבורד באבלינג אנדר הוט 100 ב-14 ינואר 2017. הרמיקס אף הגיע למקום ה-11 בדאנס/אלקטרוניק הוט 100 עם כ-25,000 הורדות.
עודד קוטלר
משפחתו
מזה למעלה מארבעים שנה הוא נשוי לאורדית, בת דודתה של תרצה אתר ובתו של עקיבא עצמון, שהיה מפקד פיקוד הגדנ"ע. לזוג בן, דניאל קוטלר, מנהל תעשייה בגוגל ישראל.
טמגוצ'י
הפצה ויצור
עם יציאתו נעשה הטמגוצ'י פופולרי מאוד בקרב ילדים, אף שיועד תחילה למבוגרים.
עודד קוטלר
קישורים חיצוניים
על ספריו:
קונגו
קונגו הוא אזור באפריקה המשוונית בו ישנן כיום 2 מדינות גדולות.
עבד אל-קדיר ח'אן
תוכניות גרעיניות
בראיונות שנתן ח'אן בחודשים מאי–יולי 2008 הוא חזר בו מהצהרותיו שהיה מעורב בפרויקט הגרעין של איראן וצפון קוריאה. הוא אמר שהנשיא מושארף הכריח אותו לקחת עליו את האשם בשביל ה"אינטרס הלאומי". ח'אן האשים את צבא פקיסטן ואת מושארף בפרוליפרציה גרעינית. הוא אמר שנשלחו צנטריפוגות מפקיסטן במטוס צפון קוריאני תחת פיקוח של שירותי הביטחון הפקיסטנים. ח'אן גם הוסיף שהוא ביקר בצפון קוריאה ב-1999 עם גנרל פקיסטני כדי לרכוש טילי-כתף מממשלת צפון-קוריאה.
נדים ג'ומאייל
נדים ג'ומאייל (בערבית: نديم الجمّيل; תעתיק מדויק: נדים אלג'מיל; נולד ב-1 במאי 1982) הוא פוליטיקאי לבנוני, חבר פרלמנט מכהן מטעם מפלגת הכתאיב ("הפלנגות הנוצריות").
אבא-סאווא
אבא-סאווא היה הכפר היהודי השני מבין שלושה שהוקמו בדאגסטן, לאחר הכפר קולקאת (על נהר קודיאל). סיפור הקמתם וקורותיהם של יהודי ההרים תואר לראשונה על ידי הרב יעקב יצחקי, על פי בקשה של השלטונות הרוסיים. בין יתר דבריו הוא מספר כי בשנת ה'תקצ"א (1730), עת נלחם נאדיר שאה, מלך ממלכת פרס, עם החאנים הקווקזים, פגע גם בכפר היהודי קולקאת והחריבו עד היסוד. נאדר שאה היה זה שתקף גם את יהודי אבא-סאווא. היהודים, על פי המסופר, עמדו על נפשם, אבל הוכרעו. בקרב ההוא נפלו מהם 157 נפש; השאר מצאו להם מקלט בדרבנט.
זרם ים
זרמי ים עשויים להתמשך על-פני אלפי קילומטרים, ויש להם השפעה רבה על האקלים ביבשות הגובלות באוקיינוס שבו נמצא הזרם. הדוגמה הבולטת ביותר לכך היא זרם הגולף, ההופך את צפון-מערב אירופה לבעלת אקלים נעים מזה של כל אזור אחר באותו קו רוחב. דוגמה אחרת היא איי הוואי, שהאקלים בהם קריר יותר (סובטרופי) מהמקובל בקו הרוחב הטרופי שבו הם שוכנים, בשל זרם קליפורניה.
הפועל ירושלים
מועדון השחיה
בין השחיינים הידועים של האגודה בעבר ובהווה נמנים ודים אלכסייב ודן קטלר (השתתפו באולימפיאדת אטלנטה), מיקי חליקה, אורן אזרד, יואב מאירי, יואב גת ושילו איילון.
חסידה מזרחית
מאפיינים
חסידה זו גדולה מהחסידה הלבנה, ואורכה 100–130 ס"מ, גובהה מגיע ל-110–150 ס"מ ומשקלה ל-3–6 ק"ג. היא דומה במראה לחסידה הלבנה, אך בעלת מקור גדול ואפור, עיניים מוקפות בטבעת אדומה ודלדול אדום מתחת המקור.
יחסי כווית–צרפת
יחסי כווית–צרפת הם היחסים הדיפלומטיים הרשמיים שבין מדינת כווית לבין הרפובליקה הצרפתית.
נפגע חרדה
תגובות אלה הן תגובות נורמאליות ונפוצות בזמן האירוע. לכן, לא כל מי שנכח באירוע טראומטי מוגדר כנפגע חרדה, אלא רק אלו המראים תגובת חרדה גם לאחר שהאירוע הסתיים.
נושאים במחלוקת במשנתו של גרשם שלום
שאלת מחבר ספר הזוהר וזמן חיבורו
פרופ' יהודה ליבס סבור כי רבי משה די לאון לא כתב את ספר הזוהר לבדו, אלא מדובר בתוצר משותף של חוג מקובלים מקסטיליה ואולי אף מאשכנז (לפי מתכונת חבורתו של רשב"י בספר הזוהר). כמו כן סבור ליבס כי הספר נכתב ממחצית המאה השלוש עשרה לערך, ועד סוף השליש הראשון של המאה הארבע עשרה לערך.
חקר החסידות
מחלוקת אחרת, שלא באה על פתרונה עד היום, התעוררה תחילה כנגד ההיסטוריון שמעון דובנוב ואחרים ונסבה סביב הספר נזד הדמע. ליברמן דחה את פרשנותו של דובנוב וטען כי הספר לא נכתב כנגד חסידי הבעש"ט. בתגובה שפרסם שלום הוא דחה את דבריו של ליברמן ועל דברים אלה השיב לו ליברמן במאמר נוסף.
שאלת המשיחיות בחסידות
שלום טען כי היסודות המשיחיים נוטרלו בחסידות והפכו לסמלים בלבד.
קסג
אקלים
האקלים של העיר הוא תת-אלפיני, עם אקלים קריר-לח בינוני. החורף מושלג, אבל לא קשה, הקיץ קריר וגשום. כמות השמש השנתית היא 1,800 שעות לערך. הטמפרטורה השנתית הממוצעת היא 8.5 מעלות צלזיוס. בין 25 באפריל ל-14 באוקטובר, במשך כ-172 ימים (תקופה ללא כפור), הטמפרטורה היומית הממוצעת עולה על 10 מעלות צלזיוס. הנוף עשיר ביותר במשקעים. לפי הרישומים, כמות המשקעים הממוצעת הרב-שנתית הגבוהה ביותר בהונגריה היא 807 מ"מ נמדדת שם. כמות המשקעים השנתית הגבוהה ביותר שנמדדה אי פעם בהונגריה הייתה גם כן במקום: 1510 מ"מ. אורך תקופת כיסוי השלג הוא כ-60 ימים בנקודות הגבוהות יותר של רכס ההרים, ו-50 ימים באזורים העמוקים יותר. עובי השלג הממוצע הוא 50 ס"מ, אולם עובי השלג הגבוה ביותר במדינה נמדד גם כן ביישוב: 151 ס"מ ב-1947.
פוקימון: ג'יראצ'י מגשים המשאלות
פוקימון: ג'יראצ'י מגשים המשאלות (באנגלית: Pokémon: Jirachi - Wish Maker; ביפנית: 劇場版ポケットモンスターアドバンスジェネレーション 七夜の願い星 ジラーチ; Pocket Monsters Advanced Generation the Movie: The Wishing Star of Seven Nights - Jirachi) או פוקימון 6, הוא סרט אנימה בבימויו של קוניהיקו יואיאמה שיצא לאקרנים בשנת 2003. זהו הסרט השישי בסדרת האנימה פוקימון, והוא הראשון המציג את הדמויות מהדור המתקדם. הסרט מלווה בקטע הקצר "Gotta Dance". הוא יצא לבתי הקולנוע ביפן ב-19 ביולי 2003. הגרסה האנגלית לסרט הופקה על ידי 4קידס אנטרטיינמנט והופצה על ידי חברת מירמקס (חברה בת של וולט דיסני), שפורסמה ישירות ב-1 ביוני 2004. על אף שכעת קארטון נטוורק משדרת את הסרט בארצות הברית, הוא שודר על ידי Toon Disney ב-9 במרץ 2007 (כיוון שמירמקס הייתה בבעלות דיסני באותה עת), והסרט היה לראשון מסדרת פוקימון ששודר על ידי חברה זו. אירועי הסרט מתקיימים במהלך העונה השישית של הדור המתקדם בפוקימון.
עלילה
באטלר מנסה לרתום את כוחו של ג'יראצ'י, אך הוא נכשל הודות לאש וחבריו. בעזרתם של דיאן ואבסול, הם עולים על האוטובוס של באטלר ונוסעים לפורינה כדי שג'יראצ'י יוכל לחזור הביתה; לא ידוע להם על הפוקימון של באטלר, מייטיינה, שהציב מכשיר מעקב על האוטובוס. בדרכם של החבורה באוטובוס המכשיר נופל, אך באטלר בכל זאת מגלה את דרכם. לפני שג'יראצ'י צריך לעזוב, מקס נעשה נסער ועצוב כתוצאה מאובדן חברו החדש, לכן אש מחליט לספר לו על חברתו הוותיקה, מיסטי. הוא מסביר שאף על פי שהם כבר לא רואים אחד את השני, הם תמיד יהיו חברים. לפני שהחבורה יכולה לחזור לפורינה, הם מבינים שבאטלר עקב אחריהם שם והציב מלכודת. באטלר מצליח שוב לגנוב את ג'יראצ'י בניסיון לקחת את כוחו בשנית.
הפקה
המיקום המרכזי של הסרט, פורינה, מבוסס על וולינגיואן, הממוקם במחוז חונאן שבסין.
רוברט קינג מרטון
ביוגרפיה
בנו של מרטון, רוברט קרהרט מרטון, הוא זוכה פרס נובל לכלכלה.
נבחרת גאנה בכדורגל
נבחרת גאנה זכתה בהצלחה נאה עם נבחרות הנוער שלה. הנבחרת זכתה פעמיים באליפות העולם בכדורגל עד גיל 17, ב-1991 וב-1995. בנוסף לכך, סיימה הנבחרת פעמיים במקום השני באליפות העולם לנוער, ב-1993 וב-2001.
אסון פתע רב-נפגעים
היערכות לאומית
"ממשלת ישראל החליטה באוגוסט 1999 להקים ועדת שרים בעניין היערכות מדינת ישראל לרעידות אדמה. ועדת השרים הקימה את ועדת ההיגוי להיערכות לטיפול ברעידות אדמה שבראשה עומד מאז ינואר 2008 ד"ר אבי שפירא".
עמק השלום
היסטוריה
בעמק השלום התגוררו מאז 1960 שני גרמנים מכת "אוהבי ישראל", השופט ד"ר אוסקר אדר וחברו אדריאן, אחרי שרכשו את חלקת האדמה, שתלו, זרעו ונטעו. בניגוד לבעלי נכסים אחרים הם הציבו במקום שלט גדול שבו נכתב "הכניסה מותרת", והזמינו מטיילים ביערות מנשה להיכנס לשבת, לאכול ולקטוף פירות.
את השטח קיבלה עמותת "לטם", המסייעת לאוכלוסייה עם צרכים מיוחדים לצאת לטבע.
קריעה (סיפור קצר)
הסיפור
הסיפור מתחיל בתיאור של המספר כיצד רואה הילדה את מסירתה־מכירתה מאביה לבעלה:
לילדה אין מושג מה מצפה לה בליל הכלולות, ובינה לבין בעלה מתנהל מאבק ארוך סביב רצונו לבעול אותה. מחשבותיה של הילדה לאחר שהבינה שהובסה הן: "אוי לי גופי קרוע. קרע כסותי. קרע מסתרי. חשף בושותיי. למה לי חיים. זכר חילל כבודי. חשף ערוותי. למה זה קרה לי בחיי. מוות. המיתוני. מיד. אל אראה בחרפתי." במחשבותיו של הבעל, לאחר שמסר את ההוכחה להצלחתו במימוש נישואיו, האירוע הסתיים בהפי אנד: "ישתבח השם. בזכות התורה ובזכות אבות, זכיתי לאשה שלישית כשרה וצנועה.  בסייעתא דשמיא גברתי על מנאצי. גבר בעמיו. לא עובר בטל. עוד כוחי במותני."
הילדה נרדמת וחולמת שהיא מוצגת עירומה בפני הציבור, ובעלה, בעזרת אמה ואביה, בודקת את כשרותה, ולאחר מכן ננעצים בה איברי המין של כל הגברים שסביבה ועיני הנשים דוקרות אותה כמחטים, "והיה כאב מחטי העיניים של הנקבות גובר על מדקרות הזכרים". ובהמשך החלום "חסה עליה עין השמש ושילחה בעיני הנשים קרניה ועיקרה עיניהן. והוסיפו העיניים ושוטטו בחלל העולם ומארובות הנשים נשקפו תהומות חשכה. ויקדה השמש ושרפה את מטילי הזכרים".
פרנק-איב במבוק
קריירה
ב-12 ביולי 2017 במבוק חתם לעונה בספרטה רוטרדם מליגת העל ההולנדית. בתקופתו ברוטרדם, במבוק שיחק לרוב בקבוצת המילואים של המועדון ובאמצע העונה שוחרר מהקבוצה.
חמישיית הפסנתר השנייה של דבוז'אק
מבנה
ליצירה ארבעה פרקים:
זאק דה לה רוחה
קריירת סולו
לאחר התפרקות הלהקה עבד דה לה רוחה על אלבום סולו שהקליט מאז לפני פירוק הלהקה, במקביל לשיתופי פעולה עם אמנים רבים, ביניהם DJ Shadow, El-P, DJ Premier ו- ג'יימס פויסר. לבסוף האלבום מעולם לא יצא לפועל, ודה לה רוחה החל בשיתוף פעולה חדש עם טרנט רזנור מלהקת Nine Inch Nails, בו הופקו כעשרים רצועות. רזנור חשב שהיצירה הייתה "מעולה", אך אמר כי השירים ככל הנראה לא יצאו לאור מכיוון שדה לה רוחה לא היה "מוכן להקליט" באותה תקופה. בעבודה עם DJ Shadow, דה לה רוחה אף הודה בראיון שנערך בשנת 2008 כי:
התאחדות רייג' אגאינסט דה משין
מאוחר יותר בשנת 2011, דה לה רוחה ושאר הלהקה התאחדו למופע גמר אחד, עם הכותרת, 'LA Rising 30' ביולי, 2011. המופע מילא את הקולוסיאום של לוס אנג'לס. הוכרז טור מפגש שני לאביב 2020, אך הוא עומד בסימן שאלה בעקבות משבר נגיף הקורונה. הלהקה אמורה להעלות 52 מופעים (39 בארצות הברית, 5 בקנדה ו -8 באירופה) מה -26 במרץ עד ה -12 בספטמבר.
אקול נורמל סופרייר
"אקול נורמל סופרייר" יועד במקורו להיות מוסד ציבורי להכשרת מורים, בו "מכל קצות הרפובליקה יגיעו אזרחים בעלי ידע מדעי קודם, כדי ללמוד מהמורים הטובים ביותר מכל התחומים את אמנות הלימוד". אך לבסוף הפך בית הספר למוסד יוקרתי ביותר להכשרת חוקרים, פרופסורים ועובדי מדינה בכירים. המוסד מתמקד בהוראה דרך מחקר, תוך מתן גמישות בקביעת תוכנית הלימודים.
איתן חי-עם
אותו ופרסים בהם זכה
ביוני 2010 קיבל את אות אביר איכות השלטון של התנועה לאיכות השלטון, על חלקו בפרשת בניית חדר המיון בבית החולים ברזילי באשקלון.
סויה
גידול סויה
זהו צמח-מאכל חד-שנתי הכולל כ-75 מינים. מוצאו ממזרח אסיה. הוא נפוץ כגידול תרבות גם באפריקה הטרופית ובאמריקה. פולי הסויה אינם זקוקים לכמויות מים גדולות, ואף נחשבים לבעלי צריכת-המים הנמוכה ביותר ביחס לערכם התזונתי.
חלק ניכר מגידולי הסויה בעולם הם מזנים שעברו השבחה לעמידות בפני מזיקים ובכך לצמצם את הצורך בריסוס. עם זאת התכונה העיקרית המוחדרת לסויה היא עמידות לקוטלי עשבים.
תפוצה
על פי הנתונים השוואתיים משנת 2004:
ערכים תזונתיים
הסויה היא מקור ל"חלבון מלא" (כלומר, מכיל את כל חומצות האמינו החיוניות). בנוסף, הסויה עשירה בוויטמינים מקבוצת B ובמינרלים כמו ברזל, סידן ומגנזיום.